Rikunarita-ORG/Wikinium huggingface dataset:
# ഏക്കർ

**ഇംഗ്ലീഷ് വിലാസം**

വിസ്തീർണ്ണം അളക്കുന്നതിനുള്ള ഒരു ഏകകമാണ് ഏക്കർ. സ്ഥലങ്ങളുടെ വിസ്തീർണ്ണം അളക്കാനാണ് ഏക്കർ വ്യാപകമായി ഉപയോഗിക്കുന്നത്. ഏക്കർ തന്നെ ഇംഗ്ലീഷ്, അമേരിക്കൻ, ഇന്റർനാഷണൽ തുടങ്ങി ഒരു പാട് സ്റ്റാന്റേർഡുകളിൽ വ്യത്യസ്തമാണ്. ഇന്ത്യയിൽ ഏക്കറിന്റെ നൂറിലൊരംശം സെന്റ് എന്നറിയപ്പെടുന്നു.

## ഇന്റർനാഷണൽ ഏക്കർ

അമേരിക്കയും കോമൺവെൽത്ത് രാജ്യങ്ങളും ഏകോപിച്ച് തീരുമാനിച്ചതനുസരിച്ച് രൂപം കൊണ്ടതാണ് **ഇന്റർനാഷണൽ ഏക്കർ**. 4,046.8564224 ചതുരശ്ര മീറ്റർ ആണ് ഒരു ഇന്റർനാഷണൽ ഏക്കർ. ഇന്റർനാഷണൽ ഏക്കറും അമേരിക്കൻ സർവേ ഏക്കറും തമ്മിൽ 0.016 ചതുരശ്ര മീറ്റർ മാത്രമേ വ്യത്യാസമുള്ളൂ.

## മറ്റു യൂണിറ്റുകളുമായുള്ള താരതമ്യം

|  |  |  |
| --- | --- | --- |
| **യൂണിറ്റ്** | **പ്രതീകം** | **ഒരു ഏക്കർ എന്നാൽ** |
| ചതുരശ്ര മീറ്റർ | m² | 4,046.8564224 m² |
| സെന്റ് | cent | 100 cent |
| ഹെക്ടർ | ha | 0.40468564224 ha |
| ആർ | a | 40.468564224 a |
| ചതുരശ്ര അടി | sq.ft. | 43560 sq.ft. |
| ചതുരശ്ര മൈൽ | sq.mi. | 0.0015625 sq.mi. |

## അവലംബം
# വിജയശാന്തി

**ഇംഗ്ലീഷ് വിലാസം**

| വിജയശാന്തി |
| --- |
|  |
| ജനനം |  (1964-06-24) ജൂൺ 24, 1964 വയസ്സ്) ആന്ധ്രപ്രദേശ്, ഇന്ത്യ |
| തൊഴിൽ | അഭിനേത്രി |

മലയാളം, തമിഴ്, തെലുഗു, കന്നട, ഹിന്ദി എന്നീ ഭാഷകളിലായി 185 -ലധികം ചിത്രങ്ങളിൽ അഭിനയിച്ചിട്ടുള്ള ഒരു ഇന്ത്യൻ ചലച്ചിത്രനടിയാണ് **വിജയശാന്തി** (ജനനം: ജൂൺ 24, 1964).

## ആദ്യ ജീവിതം

തന്റെ പേരായ ശാന്തി എന്നതിനു മുന്പിൽ തന്റെ ബന്ധുവും തമിഴ് , തെലുഗു ഭാഷകളിലെ പ്രധാന നടിയുമായ വിജയ ലളിതയുടെ പേരിന്റെ ആദ്യ വാക്കും കൂട്ടി ച്ചേർത്താണ് വിജയശാന്തി എന്ന പേരിട്ടത്. 1979 ലാണ് വിജയശാന്തി തന്റെ അഭിനയ ജീവിതം തുടങ്ങിയത്. 15 വയസ്സിൽ *കള്ളൂക്കൾ ഏരം* എന്ന തമിഴ് ചിത്രത്തിൽ അഭിനയിച്ചു കൊണ്ട് തുടക്കം കുറിച്ചു. ഈ ചിത്രം സംവിധാനം ചെയ്തത് മികച്ച സംവിധായകനായ ഭാരതി രാജ ആയിരുന്നു. ആ വർഷം തന്നെ തെലുഗു ചിത്രത്തിൽ സൂപ്പർസ്റ്റാർ കൃഷ്ണ യുമൊന്നിച്ച് *കിലാഡി കൃഷ്ണുഡു* എന്ന ചിത്രത്തിൽ അഭിനയിച്ചു. ആദ്യ കാലങ്ങളിൽ ഗ്ലാമർ വേഷങ്ങളാണ് വിജയശാന്തി ചെയ്തത്.

## ആക്ഷൻ നായിക പരിവേഷം

1990 ൽ ഇറങ്ങിയ *കർത്തവ്യം* എന്ന ചിത്രത്തിലെ പോലീസ് വേഷം ദേശീയ ചലച്ചിത്രപുരസ്കാരത്തിന് അർഹമായി. ആന്ധ്ര സംസ്ഥാന മികച്ച ചലച്ചിത്രനടി പുരസ്കാരവും ഈ ചിത്രത്തിലെ അഭിനയത്തിന് ലഭിച്ചു. ഈ ചിത്രത്തിലെ വിജയം ഒരു ഗ്ലാമർ വേഷങ്ങളുടെ പരിവേഷം കളഞ്ഞ് ഒരു ആക്ഷൻ നായിക പരിവേഷം വിജയശാന്തിക്ക് കൊടുത്തു.

## രാഷ്ട്രീയ ജീവിതം

1997 ൽ ഭാരതീയ ജനത പാർട്ടിയോടൊത്ത് വിജയശാന്തി തന്റെ രാഷ്ട്രീയ ജീവിതം തുടങ്ങി.

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് Vijayshanti
* Vijaya Santhi Videos by MovieName Archived 2009-01-21 at the Wayback Machine
* Vijaya Santhi Videos Archived 2011-07-17 at the Wayback Machine
# സ്നാപ്ചാറ്റ്

സ്നാപ്ചാറ്റ്|  |
| Original author(s) | സ്നാപ്ചാറ്റ്, ഇൻകോർപ്പറേഷൻ |
| വികസിപ്പിച്ചത് | ജോനാതൻ മേ ഡേവിഡ്‌ ക്രവിറ്റ്സ് ലിയോ നോവ കറ്റ്സ് ബോബി മർഫി ഇവാൻ സ്പീഗൽ |
| ആദ്യപതിപ്പ് | സെപ്റ്റംബർ 2011 |
|  |
| Stable release | 7.0.0
  |
|  |
| ഓപ്പറേറ്റിങ് സിസ്റ്റം | iOS, Android |
| പ്ലാറ്റ്‌ഫോം | iOS, Android |
| വലുപ്പം | 6.6 MB |
| ലഭ്യമായ ഭാഷകൾ | ഇംഗ്ലീഷ്, ഹിന്ദി |
| തരം | ഫോട്ടോ പങ്കുവെയ്ക്കൽ, സോഷ്യൽ നെറ്റ്വർക്കിംഗ് |
| അനുമതിപത്രം | പ്രൊപ്പ്രൈറ്ററി സോഫ്റ്റ്‌വെയർ |
| വെബ്‌സൈറ്റ് | snapchat.com |

സുഹൃത്തുക്കളുമായി ഫോട്ടോ പങ്കുവെയ്ക്കുന്നതിനുള്ള ഒരു സ്മാർട്ട് ഫോൺ അപ്ലിക്കേഷനാണ് **സ്നാപ്ചാറ്റ്**. ഇവാൻ സ്പീഗൽ, ജോനാതൻ മേ എന്നിവർ ചേർന്ന് നിർമ്മിച്ചതാണ് **സ്നാപ്ചാറ്റ്**. ഈ അപ്ലിക്കേഷൻ ഉപയോഗിച്ച് ഉപയോക്താക്കൾക്ക് സ്നാപ്ചാറ്റ് ഉപയോഗിക്കുന്ന സുഹൃത്തുക്കൾക്ക് ഫോട്ടോ, വീഡിയോ എന്നിവ കൈമാറാം. ഈ ഫോട്ടോകളും വീഡിയോകളും **സ്നാപ്സ്‌** എന്നാണ് അറിയപ്പെടുന്നത്. അയക്കുന്ന ഫോട്ടോകളും വീഡിയോകളും എത്ര സമയം സന്ദേശം സ്വീകരിക്കുന്ന ആൾക്ക് കാണാൻ കഴിയും എന്നത് മുൻകൂട്ടി സജ്ജീകരിക്കാൻ അയയ്ക്കുന്ന വ്യക്തിക്ക് സാധിക്കും. ആ നിശ്ചിത സമയത്തിന് ശേഷം അയച്ച സന്ദേശം സ്നാപ്ചാറ്റിന്റെ സെർവറിൽ നിന്നും സന്ദേശം സ്വീകരിച്ച ആളിന്റെ മൊബൈലിൽ നിന്നും നീക്കം ചെയ്യപ്പെടും. നിലവിൽ ഇത്തരത്തിൽ സജ്ജീകരിക്കാൻ കഴിയുന്ന സമയം 1 മുതൽ 10 സെക്കന്റ്‌ വരെയാണ്.

2014 മെയ്‌ -ൽ സ്നാപ്ചാറ്റ് പുറത്തുവിട്ട കണക്കുകൾ പ്രകാരം 700 ദശലക്ഷം ഫോട്ടോകളും വീഡിയോകളും ദിനംപ്രതി പങ്കുവേയ്ക്കപ്പെടുന്നുണ്ട്.

## അവലംബം
# അന്തരീക്ഷമർദ്ദം

**ഇംഗ്ലീഷ് വിലാസം**
പ്രദർശിപ്പിക്കുക

വിമാനങ്ങളിൽ ഉപയോഗിക്കുന്ന ബാരോമീറ്റർ
വായുവിന്റെ ഭാരം മൂലം ഭൂമിയുടെ ഉപരിതലത്തിൽ അനുഭവപ്പെടുന്ന മർദ്ദമാണ് **അന്തരീക്ഷമർദ്ദം**. ചില ഗ്രഹങ്ങളുടെ പ്രതലത്തിൻമേലുള്ള അന്തരീക്ഷമർദം, ഗുരുത്വാകർഷണം കൊണ്ടാണുണ്ടാകുന്നത്. അന്തരീക്ഷമർദം അളക്കുന്നതിനുള്ള ഉപകരണമാണ് ബാരോമീറ്റർ (Barometer). സമുദ്രനിരപ്പിൽനിന്നുള്ള ഉയരം വർധിക്കുന്തോറും അന്തരീക്ഷമർദം കുറഞ്ഞുവരുന്നു. അന്തരീക്ഷമർദ്ദം അളക്കുന്നതിനുള്ള യൂണിറ്റ് പാസ്കലാണ്.

മർദവും (p) ഉയരവും (h) തമ്മിലുള്ള ബന്ധം സൂചിപ്പിക്കുന്ന സമവാക്യം:

∂p/∂h = -gp........................(A)

ഇതിൽ h-ന്റെ ഒരു ഫലനമാണ് p;h-നെ അപേക്ഷിച്ചുള്ള pയുടെ ആംശിക-അവകലജാങ്കം (partial differential coefficicent) ആണ് (അ);ഴ ഗുരുത്വ ത്വരണവും (gravitatioanl acceleration); P വായുവിന്റെ ഘനത്വവും (density of air).

കൂടുതൽ ഉയരത്തിലേക്കു പോകുന്തോറും വായുവിന്റെ ഘനത്വം കുറയുന്നതിനാൽ മർദവും കുറയുന്നു. വിവിധ സ്ഥലങ്ങളിലെ അന്തരീക്ഷമർദം രേഖപ്പെടുത്തിയ ചാർട്ടുകൾ ഉപയോഗിച്ച് കാലാവസ്ഥാപ്രവചനം സാധിക്കുന്നുണ്ട്.

അന്തരീക്ഷമർദം കുറിക്കുന്നതിനുള്ള സി.ജി.എസ്. (C.G.S) ഏകകം, ഡൈൻ/സെ.മീ.2 ആണ്. വായുവിന്റെ മർദംകൊണ്ട് താങ്ങിനിർത്താൻ കഴിയുന്നത്ര രസ(mercury)നാളത്തിന്റെ നീളവുമായി താരതമ്യപ്പെടുത്തിയും അന്തരീക്ഷമർദം സൂചിപ്പിക്കാം. അന്തരീക്ഷവിജ്ഞാന(Meteorology)ത്തിൽ, മില്ലിബാർ (millibar) എന്ന വ്യുത്പന്ന- ഏകകം (derived unit) ആണ് ഉപയോഗിക്കുന്നത് (1000 മില്ലിബാർ = 1 ബാർ = 106 ഡൈൻ/സെ.മീ.2). 1,013.25 മില്ലിബാറിനെ പ്രമാണ അന്തരീക്ഷമർദം (Standard atmosphere ) ആയി അംഗീകരിച്ചിട്ടുണ്ട്.

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരീക്ഷമർദ്ദം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# ബലജോഡി

ഒരേ പ്രവർത്തനരേഖയിലല്ലാത്തതും എന്നാൽ ഏതിർദിശയിലുളളതും ഒരേ പരിമാണമുളളതുമായ രണ്ടു സമാന്തരബലങ്ങളെയാണ് ബലതന്ത്രത്തിൽ **ബലജോഡി** അഥവാ **ബലദ്വയം** (**Couple**) എന്നുപറയുന്നത്.
# വികിരണം

**ഇംഗ്ലീഷ് വിലാസം**

ഊ൪ജ്ജത്തെ അന്തരീക്ഷത്തിലൂടെയോ ദ്രവ്യമാദ്ധ്യമത്തിലൂടെയോ തരംഗമായോ കണികയായോ ഉത്സ൪ജ്ജിക്കുകയോ പ്രസരിപ്പിക്കുകയോ ചെയ്യുന്നതിനെ ഭൗതികശാസ്ത്രത്തിൽ **വികിരണം (Radiation)** എന്നുപറയുന്നു. ഒരു ഉറവിടത്തിൽ നിന്ന് വരുന്നതും ശൂന്യതയിലൂടെ സഞ്ചരിക്കുന്നതുമായ ഊർജ്ജമാണു വികിരണം, കൂടാതെ വിവിധ വസ്തുക്കളിലേക്ക് തുളച്ചുകയറാനും ഇവയ്ക്കു കഴിയും. ഇതിന് ദ്രവ്യത്തിൽ ചാർജ്ജ് കണങ്ങളെ (അയോണുകൾ) ഉത്പാദിപ്പിക്കാൻ കഴിയും. അസ്ഥിരമായ ആറ്റങ്ങളാണ് അയോണൈസിംഗ് വികിരണം നിർമ്മിക്കുന്നത്.

### താഴെപ്പറയുന്നവ ഇതിൽപ്പെടുന്നു

1. വൈദ്യുതകാന്തീക വികിരണം- റേഡിയോ തരംഗങ്ങൾ, മൈക്രോ തരംഗങ്ങൾ, ഇൻഫ്രാറെഡ്, ദൃശ്യപ്രകാശം, അൾട്രാവയലറ്റ്, ഗാമാകിരണങ്ങൾ, എക്സ് റേ കിരണങ്ങൾ പോലെയുളളവ
2. കണികാ വികിരണം (പാ൪ട്ടിക്കിൾ റേഡിയേഷൻ) - ആൽഫാ വികിരണം, ബീറ്റാ വികിരണം, ന‌്യൂട്രോൺ വികിരണം പോലുളളവ (അപൂജ്യ ഊ൪ജമുളള കണങ്ങൾ
3. ശബ്ദീയ വികിരണം (അകോസ്റ്റിക് റേഡിയേഷൻ) - അൾട്രാസൗണ്ട്, സൗണ്ട്, ഭൗമതരംഗങ്ങൾ പോലുളളവ (ഭൗതിക പ്രസരണമാധ്യമവിധേയമായത്)
4. ഭൂഗുരുത്വ വികിരണം (ഗ്രാവിറ്റേഷണൽ റേഡിയേഷൻ)- ഭൂഗുരുത്വതരംഗത്തിന്റെയോ അന്തരാളസമയത്തിന്റെ വക്രതയുടെയോ രൂപത്തിൽ ഉണ്ടാകുന്ന വികിരണം.
# ഇംഗ്ലണ്ട് ദേശീയ ക്രിക്കറ്റ് ടീം

**ഇംഗ്ലീഷ് വിലാസം**

| ഇംഗ്ലണ്ട് ആൻഡ് വെയിൽസ് |
| --- |
| England cricket crest |
| ടെസ്റ്റ് പദവി ലഭിച്ചത് | 1877 |
| ആദ്യ ടെസ്റ്റ് | v ഓസ്ട്രേലിയയുമായി മെൽബോൺ ക്രിക്കറ്റ് ഗ്രൗണ്ടിൽ, 15–19 മാർച്ച് 1877 |
| ഏകദിന, ടി 20 ടീമുകളുടെ ക്യാപ്റ്റൻ | ഒയിൻ മോർഗൻ  |
| ടെസ്റ്റ്‌ ക്യാപ്റ്റൻ | ജോ റൂട്ട്  |
| കോച്ച് | ക്രിസ് സിൽവർവുഡ്  |
| ഔദ്യോഗിക ഐ.സി.സി. ടെസ്റ്റ്t, ഏകദിന റാങ്ക് | 2ആം (ടെസ്റ്റ്) 1ആം (ഏകദിനം) 1ആം (ടി20) |
| ടെസ്റ്റ് മത്സരങ്ങൾ  – ഈ വർഷം | 929 14 |
| അവസാന ടെസ്റ്റ് മത്സരം | v ഇന്ത്യ |
| വിജയം/പരാജയം  – ഈ വർഷം | 331/268 5/7 |
| 2012 ഡിസംബർ 7ലെ കണക്കു പ്രകാരം |

ഇംഗ്ലണ്ട് ക്രിക്കറ്റ് ടീം ഇംഗ്ലണ്ടിനെയും വെയിൽസിനേയും പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്. 1997 ജനുവരി 1 മുതൽ ഇംഗ്ലണ്ട് ക്രിക്കറ്റ് ടീമിനെ നിയന്ത്രിക്കുന്നത് ഇംഗ്ലണ്ട് വെയിൽസ് ക്രിക്കറ്റ് ബോർഡാണ്‌(ഇ. സി. ബി). 1903 മുതൽ 1996 വരെ മെൽബൺ ക്രിക്കറ്റ് ക്ലബ്ബിനായിരുന്നു ടീമിന്റെ നിയന്ത്രണം.

1877 മാർച്ച് 15ന്‌ ഓസ്ട്രേലിയയ്ക്കും ഇംഗ്ലണ്ടിനും ആദ്യമായി അന്താരാഷ്ട്ര ടെസ്റ്റ് പദവി കിട്ടി.ടെസ്റ്റ് ക്രിക്കറ്റിലെ പ്രഥമ മത്സരം നടന്നത് ഓസ്ട്രേലിയയും ഇംഗ്ലണ്ടും തമ്മിൽ ആയിരുന്നു. 1909 ജൂൺ 15ന്‌ ഇരു ടീമുകളും ഐ. സി. സി. യിൽ പ്രാഥമിക അംഗങ്ങളായി. ചരിത്രത്തിലെ ആദ്യ അന്താരാഷ്ട്ര ഏകദിനം ഇംഗ്ലണ്ടും ഓസ്ട്രേലിയായും തമ്മിൽ 1971 ജനുവരി 5ന്‌ നടന്നു. ഇംഗ്ലണ്ടിന്റെ ആദ്യ ട്വന്റി20 മത്സരവും ഓസ്ട്രേലിയായോടായിരുന്നു ഇത് നടന്നത് 2005 ജൂൺ 13 നായിരുന്നു. ഇംഗ്ലണ്ടും ഓസ്ട്രേലിയയും തമ്മിൽ വർഷങ്ങളായി നടന്നുവരുന്ന ടെസ്റ്റ് ക്രിക്കറ്റ് മത്സരമാണ് ആഷസിന്റെ ഇപ്പോഴത്തെ ജേതാക്കൾ ഇംഗ്ലണ്ടാണ്‌.

2009 ആഗസ്റ്റ് 23 വരെയുള്ള കണക്കനുസരിച്ച് ഇംഗ്ലണ്ട് കളിച്ച 891 ടെസ്റ്റുകളിൽ 310 എണ്ണത്തിൽ വിജയിച്ചു. ഐ. സി. സി. റാങ്കിങ്ങനുസരിച്ച് ടെസ്റ്റിലും ഏകദിനത്തിലും ഇംഗ്ലണ്ടിന്റ് സ്ഥാനം 5 ആണ്‌. 1തവണ ഇംഗ്ലണ്ട് ലോകകപ്പിൽ ചാമ്പ്യൻ മാരായിട്ടുണ്ട് (2019ൽ ). 2004ലെ ചാമ്പ്യൻസ് ട്രോഫിയിലും ഇംഗ്ലണ്ട് രണ്ടാം സ്ഥാനക്കാരായിരുന്നു.

## ചരിത്രം

## അവലംബം

## പുറത്തേയ്ക്കുള്ള കണ്ണികൾ

|  |  |
| --- | --- |
|  | ക്രിക്കറ്റ് കവാടം |

* Official ECB Broadband Console Archived 2008-10-06 at the Wayback Machine
* England and Wales Cricket Board
* Official Facebook page
* LG ICC Test and ODI player ratings Archived 2008-01-27 at the Wayback Machine
* All Test Matches played by England Archived 2007-10-01 at the Wayback Machine
* Career Batting and Fielding statistics for all England Test Players Archived 2007-05-20 at the Wayback Machine
* Career Bowling statistics for all England Test Players Archived 2007-09-30 at the Wayback Machine
* England Cricket Team information Archived 2011-08-21 at the Wayback Machine
# ബില്ലി സെയിൻ

**ഇംഗ്ലീഷ് വിലാസം**

| **ബില്ലി സെയിൻ** |
| --- |
| ബില്ലി സെയിൻ, 2010 |
| ജനനം | വില്യം ജോർജ് സെയിൻ ജൂനിയർ  (1966-02-24) ഫെബ്രുവരി 24, 1966 വയസ്സ്) ചിക്കാഗോ, ഇല്ലിനോയിസ്, യു.എസ് |
| മറ്റ് പേരുകൾ | ബിൽ സെയിൻ |
| തൊഴിൽ(s) | നടൻ, നിർമ്മാതാവ് |
| സജീവ കാലം | 1985 - മുതൽ ഇങ്ങോട്ട് |
| അറിയപ്പെടുന്നത് | ഡെഡ് കാം (1989) ലെ ഹ്യൂഗീ ദി ഫാന്റം (1996) ലെ കിറ്റ് വാക്കർ/ദി ഫാന്റം ടൈറ്റാനിക് (1997) ലെ കാൽഡൺ ഹോക്ലി |
| ജീവിതപങ്കാളി |
ലിസ കോളിൻസ്
​ ​(m. 1989; div. 1995)​ |
| കുട്ടികൾ | 2 |

പ്രശസ്തനായ ഒരു അമേരിക്കൻ നടനും നിർമ്മാതാവുമാണ് **വില്യം ജോർജ് "ബില്ലി" സെയിൻ ജൂനിയർ** (ജനനം 1966 ഫെബ്രുവരി 24). അദ്ദേഹം ഏറെ പ്രശസ്തനായിത്തീർന്നത് ഡെഡ് കാം (1989) ലെ ഹ്യൂഗീ, ദി ഫാന്റം (1996) ലെ കിറ്റ് വാക്കർ/ദി ഫാന്റം, കാൽപ്പനിക ചിത്രമായ ടൈറ്റാനിക് (1997) ലെ കാൽഡൺ ഹോക്ലി, ട്വിൻ പീക്സ് എന്ന നാടകപരമ്പരയിലെ ജോൺ വീലർ എന്നീ വേഷങ്ങളിലൂടെയാണ്.

സെയിനിന്റെ ശ്രദ്ധേയമായ മറ്റു ചലച്ചിത്രങ്ങളാണ് ബാക്ക് ടു ദ ഫ്യൂച്ചർ (1985), ബാക്ക് ടു ദ ഫ്യൂച്ചർ ഭാഗം II (1989), ടൂംബ്സ്റ്റോൺ (1993), ഡെമൺ നൈറ്റ് (1995), സി.ക്യു (2001) എന്നിവ.
# പശ്ചിമേന്ത്യ

|
Western India पश्चिम भारत |
| --- |
|  |
| Population | 147,801,774 |
| Area | 508,052 കി.m2 (5.46863×1012 sq ft) |
| Time zone | IST (UTC+5:30) |
| States and territories | Gujarat Maharashtra Goa *Daman and Diu* *Dadra and Nagar Haveli* |
| Most populous cities (2008) | Mumbai, Thane, Ahmedabad, Pune, Surat, Vadodara, Rajkot, Nagpur, Solapur, Jamnagar, Nashik, Aurangabad, Nanded, Bhavnagar, Panaji |
| Official languages | Konkani, Marathi, Gujarati, Cutchi, Sindhi |

ഇന്ത്യയിലെ ഗോവ, ഗുജറാത്ത്, മഹാരാഷ്ട്ര എന്നീ സംസ്ഥാനങ്ങളും ദാമൻ ദിയു, ദാദ്ര നഗർ ഹവേലി എന്നീ കേന്ദ്രഭരണപ്രദേശങ്ങളും ഉൾപ്പെടുന്ന ഭൂപ്രദേശമാണ് **പശ്ചിമേന്ത്യ** (മറാഠി: पश्चिम भारत, ഗുജറാത്തി: પશ્ચિમ ભારત, Konkani: पश्चिम भारत). വളരെ വ്യവസായവൽകൃതമായ ഈ പ്രദേശത്ത് നഗരജനസംഖ്യ കൂടുതലാണ്. പശ്ചിമേഷ്യയുടെ വടക്കുപടിഞ്ഞാറ് ഥാർ മരുഭൂമിയും വടക്ക് വിന്ധ്യ പർവ്വതനിരകളും പടിഞ്ഞാറ് അറബിക്കടലും അതിരിടുന്നു. പശ്ചിമേഷ്യയുടെ ഭൂരിഭാഗം പ്രദേശവും ദക്ഷിണേന്ത്യയിലെ ഡെക്കാൺ പീഠഭൂമിയുമായാണ് അതിരിടുന്നത്. ഇന്ത്യാ വിഭജനത്തിനു മുമ്പ്, ഇപ്പോൾ പാകിസ്താനിലുള്ള സിന്ധ്, ബലൂചിസ്ഥാൻ എന്നിവയും പശ്ചിമേന്ത്യയിലായിരുന്നു ഉൾപ്പെട്ടിരുന്നത്.
# അഷ്‌ഫാഖുള്ള ഖാൻ

**ഇംഗ്ലീഷ് വിലാസം**

| അഷ്ഫാഖുള്ള ഖാൻ |
| --- |
| ഷഹീദ് അഷ്ഫാഖുള്ള ഖാൻ |
| ജനനം | (1900-10-22)22 ഒക്ടോബർ 1900 ഷാജഹാൻപൂർ, ബ്രിട്ടീഷ് ഇന്ത്യ |
| മരണം | 19 ഡിസംബർ 1927(1927-12-19) (27 വയസ്സ്) ഫൈസാബാദ് ജയിൽ, ബ്രിട്ടീഷ് ഇന്ത്യ |
| Organization | ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ |
| അറിയപ്പെടുന്നത് | ഇന്ത്യൻ സ്വാതന്ത്ര്യ സമരപ്രവർത്തകൻ |

ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത് രക്തസാക്ഷിയായ വിപ്ലവകാരിയാണ് **അഷ്‌ഫാഖുള്ള ഖാൻ**. 1925 ആഗസ്റ്റ് 9 നു നടന്ന പ്രസിദ്ധമായ കകോരി തീവണ്ടിക്കൊള്ളയിൽ , രാം പ്രസാദ് ബിസ്മിൽ, ചന്ദ്രശേഖർ ആസാദ്, രാജേന്ദ്ര ലാഹിരി, താക്കൂർ റോഷൻ സിംഗ്, സചീന്ദ്ര ബക്ഷി, ബൻവാരിലാൽ, മുകുന്ദ് ലാൽ, മന്മഥ് നാഥ് ഗുപ്ത, കേശബ് ചക്രവർത്തി എന്നിവരോടൊപ്പം പങ്കെടുത്തു.

വിപ്ലവകാരിയായിരുന്ന രാം പ്രസാദ് ബിസ്മിലിന്റെ അടുത്ത സുഹൃത്തായിരുന്നു അഷ്ഫാഖുള്ള, ഹസ്രത് എന്ന പേരിൽ ലേഖനങ്ങളും, കവിതകളും എഴുതുമായിരുന്നു.

## ആദ്യകാല ജീവിതം

1900 ഒക്ടോബർ 22 ന് ഉത്തരപ്രദേശിലെ ഷാജഹാൻപൂരിലാണ് അദ്ദേഹം ജനിച്ചത് .

## രാഷ്ട്രീയ ജീവിതം

1925 സെപ്റ്റംബർ 26 നു രാം പ്രസാദ് ബിസ്മിൽ അറെസ്റ്റ് ചെയ്യപ്പെട്ടെങ്കിലും ഖാൻ പിടി കൊടുത്തില്ല .ബനാറസിൽ നിന്നും ബീഹാറിലേക്കു രക്ഷപ്പെട്ട അദ്ദേഹത്തിന് ദൽതോൻഗഞ്ചിലെ ഒരു എഞ്ചിനീയറിംഗ് കമ്പനിയിൽ ഗുമസ്തനായി ജോലി കിട്ടി . പത്തുമാസത്തോളം അവിടെ കഴിഞ്ഞെങ്കിലും വീണ്ടും വിപ്ലവം സംഘടിപ്പിക്കാനുള്ള ലക്ഷ്യവുമായി അദ്ദേഹം ഡൽഹിയിലെത്തുകയും സഹപാഠിയായിരുന്ന ഒരു പത്താൻ വംശജനേ കണ്ടെത്തുകയും ചെയ്തു . എന്നാൽ ഈ പത്താൻ സുഹൃത്തിന്റെ ചതി മൂലം അദ്ദേഹം ബ്രിട്ടീഷ് പിടിയിലകപ്പെടുകയും കക്കോരി കേസിൽ മറ്റുള്ളവരോടൊപ്പം കുറ്റം ചുമത്തപ്പെടുകയും ചെയ്തു.

വിപ്ലവകാരികൾക്കു വേണ്ടി വാദിക്കാൻ മോത്തിലാൽ നെഹ്രു അദ്ധ്യക്ഷനായി ഒരു സമിതി രൂപവൽക്കരിക്കപ്പെട്ടു. എന്നാൽ ബ്രിട്ടീഷ് നീതിന്യായ കോടതി അഷ്ഫക്കുള്ള ഖാൻ , രാം പ്രസാദ് ബിസ്മിൽ , രാജേന്ദ്ര ലാഹിരി, റോഷൻ സിംഗ് എന്നിവർക്ക് വധ ശിക്ഷ വിധിച്ചു . മറ്റുള്ളവർക്ക് ജീവപര്യന്തമായിരുന്നു ശിക്ഷ. രാജ്യമെങ്ങും പ്രതിക്ഷേധങ്ങളുയരുന്നതിനിടെ 1927 ഡിസംബർ 19 നു അദ്ദേഹം തൂക്കിലേറ്റപ്പെട്ടു .

## അവലംബങ്ങൾ

## പുറത്തേക്കുള്ള കണ്ണികൾ

* പ്രസ്സ് ഇൻഫർമേഷൻ ബ്യൂറോ - ഭാരത സർക്കാർ